Forside › ØkoValg 2017 › Seks forslag til mere økologi i din kommune › 3) Økologi sikrer rent vand Økologi sikrer rent vand - også i fremtiden
I den økologiske produktion bruges der hverken kunstgødning eller sprøjtemidler. En omlægning til økologisk drift af landbrugsarealer kan derfor spare kommunens drikkevand for mange uønskede fremmedstoffer. I Danmark bliver et areal på størrelse med Lolland-Falster dyrket økologisk. Hvis ikke den jord var blevet dyrket økologisk, ville det på blot ét år være blevet sprøjtet med 348 ton sprøjtegifte. [1][2] Danva estimerer, at der årligt lukkes cirka 40 boringer i Danmark pga. pesticider. For en kommune kan det være en dyr affære at blive tvunget til at lukke brøndboringer pga. nedsivende sprøjtegifte. Det er mange penge, som kunne have været brugt på velfærd i stedet. Derfor er det sund fornuft for en kommune at overveje, om man skal lægge jorden om til økologisk dyrkning og derved beskytte sit drikkevand.
Forside › ØkoValg 2017 › Seks forslag til mere økologi i din kommune › 3) Økologi sikrer rent vand Kontakt